Foto: FAH, Index

NAKON što su jučerašnju proslavu Dana pobjede i domovinske zahvalnosti ukaljali ispadi manjeg broja izgrednika koji su na ulicama Knina pjevali ustaške pjesme i uzvikivali "Za dom spremni!", nakon što su palitelji srpske zastave nanijeli štetu ugledu Republike Hrvatske i bilateralnim hrvatsko-srpskim odnosima te nakon što je Thompson u izravnom prijenosu HRT-a ponovno urlikao "Za dom spremni!" na prvom programu hrvatskog javnog servisa, čini se kako građani Hrvatske ipak imaju razloga biti ponosni.

Razlog za ponos? Brzo postupanje hrvatske policije.

> SRAMOTA! IX. bojna HOS-a maršira Kninom, urla "Za dom spremni!" i pjeva

> EKSKLUZIVNI VIDEO Nova sramota u Kninu: Uz taktove Thompsonove pjesme

Naime, policija je u manje od 24 sata uhitila palitelje srpske zastave te prekršajno prijavila Thomspona i HOS-ovce IX. bojne zbog uzvikivanja ustaškog pozdrava "Za dom spremni".

Paliteljima zastave do godine dana zatvora

> Policija prijavila dvojicu muškaraca koji su palili srpsku zastavu u Kninu, prijeti im godinu dana zatvora

Naime, policija je još jučer prijavila dvojicu muškaraca koji su u Kninu palili srpsku zastavu, i to zbog povrede ugleda strane države, za što je predviđena kazna u trajanju do godine dana zatvora.



Prijavljeni su 44-godišnjak i 27-godišnjak, redovnim putem bez privođenja, doznaje Index iz šibensko-kninske policije.

Prijavljeni pripadnici IX. bojne HOS-a Rafael vitez Boban koji su urlikali "ZDS!"

Tekst se nastavlja ispod oglasa

> HOS-ovcima optužni prijedlog za pjevanje ustaških pjesama i klicanje "Za dom spremni"

Index doznaje kako je policija još jučer u Kninu, gledajući marš pripadnika IX. bojne HOS-a Rafael vitez Boban niz glavnu gradsku ulicu, utvrdila obilježja prekršaja članka 5. Zakona o prekršajima protiv javnog reda i mira, što se kažnjava novčanom kaznom od 50 do 300 DEM ili s 30 dana zatvora.



Glasnogovornica PU šibensko-kninske Marica Kosor Indexu je potvrdila da je postupak u tijeku, da utvrđuju tko je sve počinio prekršaj i da su neki HOS-ovci čak i dovedeni u policijske prostorije. Uručit će im obavijest o prekršaju, tj. najaviti da će dignuti optužni prijedlog. O sankciji i osnovanosti prijedloga odlučit će potom Prekršajni sud.

Thomspon prekršajno prijavljen

> Policija nakon koncerta Thompsonu uručila prekršajnu prijavu jer je vikao "Za dom spremni!"

Policija nije gubila vrijeme ni s kontroverznim pjevačem Thompsonom, koji je na sinoćnjem koncertu u Kninu ponovno vikao "Za dom spremni!".

Po završetku nastupa Marka Perkovića Thompsona na sinoćnjem koncertu u Kninu, kninska policija je pjevaču uručila prekršajnu prijavu.



"Dana 5.8.2016. godine, u 23.45 sati u Kninu, na stadionu NK Dinara prilikom održavanja koncerta povodom proslave Dana pobjede i domovinske zahvalnosti, isti je glasno pjevao "Za dom spremni!", čime je počinio prekršaj iz čl. 5. Zakona o prekršajima protiv DRH-a", stoji u prijavi koju je Thompson odbio potpisati.

Snimke Indexovog reportera iz Knina koji je zabilježio incidente možete pogledati u nastavku.









